Aika: 17.11.2020 klo 13.00

Paikka: Skype

Osallistujat: Heikki Kaikkonen, pj Maanmittauslaitos
Annamari Räty Espoon kaupunki
Jarno Mansner Helsingin kaupunki
Juha Kantanen Jyväskylän kaupunki

 Tuija Helminen Kuopion kaupunki
Antti Alarotu Tampereen kaupunki
Laura Suurjärvi Turun kaupunki

 Minna Rainamo Vantaan kaupunki
Matti Holopainen Suomen Kuntaliitto
Seppo Myyryläinen Maanmittauslaitos

 Kaisa Lehtikangas Maanmittauslaitos

 Hanna Lauhkonen Maanmittauslaitos Mikko Peltokorpi Maanmittauslaitos

1. Kokouksen avaus ja sihteerin valinta

Kokouksen sihteeriksi valittiin Tuija Helminen.

1. KTJ:n tunnistautuminen

 Mikko Peltokorpi kertoi KTJ:n tunnistautumisesta.

Tietopalveluprosessin johtaja Antti Saarikoski linjasi 17.11.2020, että uudistusta ei nyt enää vedetä pois, vaikka asiakastyössä on tullut esille ongelmia erityisesti viranomaisten puolella. Sen sijaan, jos joku toimija kertoo, että on ongelmia, niin voimme toki tapauskohtaisesti joustaa aikatauluissa, eli ehdotonta dead-linea tms. ei ole. Kuitenkin jollain kohtuullisella aikavälillä yritämme viedä uudistuksen kaikkien asiakkaiden osalta läpi.

Kiinteistötietopalvelun (ja myös meidän rajapintojen kautta) ”valuu” henkilötietoja käyttäjille ja vaikka meillä on tietolupajärjestelmä (eli tietoja saa käyttää ainoastaan laissa määriteltyihin käyttötarkoituksiin), niin emme pysty aukottomasti kontrolloimaan mihin ja ketkä tietoja käyttävät. Erityisesti kunnat ja viranomaiset on tunnistettu KTP:n osalta mahdolliseksi riskiksi, koska yhdyshenkilöt voivat perustaa käyttäjätunnuksia organisaatioon, eivätkä yhdyshenkilöt kuitenkaan välttämättä valvo tietojen käyttöä. Idea tässä on se, että kun toimihenkilö joutuu kirjautumaan omilla tunnuksillaan, ja tietää, että haut lokitetaan, hän joutuu kaksi kertaa miettimään mihin käyttötarkoitukseen tietoja hakee.

Kaikilla kunnilla pitäisi olla valmius vahvaan tunnistautumiseen virkakortin avulla, ja jos ei ole, voivat käyttää mobiilivarmennetta.

Kuten kaikki olemme viime kuukausina lehdistä lukeneet, henkilötietojen suoja nousee koko ajan entistä tärkeämmäksi.

Keskusteltiin asetetusta aikataulusta, joka koettiin kunnissa liian tiukaksi. Vahvan tunnistautumisen käyttöön ottaminen vie aikaa, sillä kaikilla henkilöillä ei ole vahvaa tunnistautumista vielä käytössä ja esimerkiksi virkakorttien hankkiminen on hidasta. Lisäksi osalla kuntien käyttäjistä on ilmennyt ongelmia käyttövaltuushallintaan kirjautumisessa, joten henkilötunnusten lisääminen ei ole onnistunut. Kunnat toivoivat myös sitä, että Maanmittauslaitos toimittaisi keskitetysti kaikille käyttäjille ohjeet.

Sovittiin, että edellä mainituista hankaluuksista johtuen aikataulua pidennetään ja aikataulu sovitetaan KTY-ryhmän esittämään aikatauluun 15.2.2021. Maanmittauslaitos hoitaa keskitetyn tiedottamisen ja ohjeistamisen kaikille käyttäjille ja tiedottamisen valmistelu käynnistetään heti.

KTY-ryhmän kokouksen jälkeen Heikki Kaikkoselta tuli muistioon lisättäväksi seuraava, Mikko Peltokorven hänelle aikaisemmin sähköpostilla lähettämä täsmennys;

*Kiinteistötietopalvelun kirjautumiseen tehtävä muutos sovitetaan KTY-ryhmän esittämään aikatauluun (15.2.2021) ja tiedottamisen valmistelu käynnistetään Maanmittauslaitoksessa heti. Tänään (18.11.2020) kuitenkin selvisi, että tässä joudutaan toimimaan nyt siten, että muutos viedään tuotantoon ensi viikolla, mutta kaikille käyttäjille lähetetään mahdollisimman pian selkeä ohje miten heidän tulee toimia, jotta voivat vielä siirtymäajan kirjautua käyttäjätunnus/salasanalla. Vaihtoehtoinen kirjautumistapa on joko vaihtoehtoinen kirjautumissivu TAI heidän tulee lähettää s-posti meille ja muutamme s-postin lähettäjälle ”roolin”, joka mahdollistaa vanhan kirjautumistavan.*

1. Erillisen tonttijaon vieminen tilalle

Kiinteistörekisterimerkintä sitovasta tonttijaosta tilalle ei ole JAKOssa mahdollinen. Nykyisin merkinnän voi tehdä vain tontille. Kuntaliitosten jälkeen kaupunkeihin on liittynyt taajamia, joissa on voimassa ohjeellisen tonttijaon mukainen asemakaava. Näille alueille on ruvettu laatimaan tonttijakoja, mikä on aiheuttanut tämän rekisteröintiongelman.

MML:lta on lähtenyt 23.9.2020 MMM:lle KRA 7 § muutosesitys, joka perustuu KTY-ryhmän esitykseen 10.9.2020. Muutosesityksessä esitetään muutettavaksi 7 §:n kohta 6) seuraavaksi; *tonttia tai muuta kiinteistöä taikka kiinteistöjen yhteistä aluetta koskeva erillinen tonttijako.*

1. Tyhjät kantakartat rekisterikarttaotteella

Karttaotteissa on jo käytössä toiminnallisuus, jossa tutkitaan karttaotteeseen tulevan palstan reunoilta, onko osumassa kantakartta-tiiliä, jotka ovat tyhjiä/valkoisia. Jos yksikin tällainen on olemassa, niin karttaotteelle ei laiteta kantakarttaa vaan MML:n maastokartta taustalle.

Kuitenkin, jos kunnan kantakartassa on ns. hajanaisia kohteita karttatiilillä, niin tällöin logiikka ei toimi, vaan karttaotteelle tulee taustaksi vaillinainen karttapohja.

* MML pyrkii tekemään korjaukset oman työnä
* korjausta tähän on tehty pitkin syksyä, myös nyt marraskuussa
* korjaus on auttanut osaan kunnista
* työtä jatketaan ja tiedossa on vielä muutamia kuntia joissa on edelleen ongelmia
1. Laki Kunnan kiinteistöinsinööristä 2 §:ään liittyvistä tutkinnoista

Kokouksessa 10.9.2020 keskusteltiin Laki Kunnan kiinteistöinsinööristä 2 §:ään liittyvistä tutkinnoista Aalto yliopistossa ja niihin liittyvistä tulkinnoista kunnissa. Matti Holopainen selosti tämän hetken tilannetta.

Pätevyyksiä ollaan tarkistamassa kokonaisuutena ja olisi tarve keskustella kiinteistöinsinöörin pätevyyden määrittelystä. Katsottiin, että asia koskee enemmän kuntia kuin Maanmittauslaitosta.

Toisena asiana otettiin esille se, että uudessa MRL:ssä ollaan poistamassa ilmaisluovutus laista ja tästä johtuen erillisen katu-alueen haltuunotosta pitäisi keskustella. Keskusteltiin katualueen haltuunoton liittämisestä osaksi lunastusta. Tarkoituksena olisi laatia ehdotus, miten nämä kaksi asiaa nivotaan yhteen.

Maanmittauslaitokselta virallisen kannan laatii oikeuspalvelut ja kuntapuolelta välitetään viestiä asiasta vastaaville henkilöille.

Sovittiin, että tämä kokoonpano kokoontuu 15.12. klo 13:00, jolloin pitäisi olla kumpaakin asiaa valmiiksi katsottuna.

1. Kuntakysely 2020

 Heikki Kaikkonen selosti kuntakyselyn tuloksia.

Tuloksien käsittelyn ohessa tuli esille Maanmittauslaitoksen ohjeistus toimituksista asemakaava-alueiden rajalla. Tarkoituksena on, että toimittaessa kiinteistörekisteriä pitävän kaupungin/kunnan asemakaavan reuna-alueella, on tärkeää huomioida, että kunnan tai MML:n toimitukset eivät saa muuttaa rajaan liittyvän kiinteistön ulottuvuutta, mikäli siitä ei ole yhdessä sovittu.

Pöytäkirjan liitteenä ohje ”Toimitus asemakaava-alueen rajalla”.

1. Vaihtuva kuntajäsen

KTY-ryhmän kokouksessa 16.11.2018 on päätetty siten, että Helsinki, Espoo ja Vantaa pysyvinä jäseninä ja muiden osalta vaihdetaan yksi kunta vuodessa.

Muita kaupunkeja ovat tällä hetkellä Turku, Lahti, Kuopio ja Jyväskylä.Turku on tullut ryhmään 2019.

Sovittiin, että asia siirretään seuraavaan palaveriin. Kunnat käyvät keskenään keskustelun siitä, mikä kunta vaihtuu vuonna 2021.

1. Uusi kiinteistörekisteriä pitävä kunta

Vihdin kunnanvaltuusto on tehnyt päätöksen 21.9.2020, että kunta alkaa kiinteistörekisterin pitäjäksi vuoden 2021 alusta. Tosin käytännön järjestelyistä johtuen tuo ajankohta ei todennäköisesti ole mahdollinen. Lain mukaan siirtymä aikaa on viisi vuotta, mutta kunta ja MML käyvät neuvotteluja asian viemiseksi päätöksen huomattavasti nopeammalla aikataululla.

Kunta saa nykyisin oman asemakaava-alueen kiinteistötoimitustuotannon maksujen lisäksi maksua maa- ja metsätalousministeriön asetuksen (1283/2018) perusteella. MMM laatii keväällä 2021 uuden asetuksen vuodelle 2022. Vuoden 2021 asetus on jo käsittelyssä eikä sitä ole enää mahdollista avata.

Kunta saa myös KTJ-tulosteiden myymisestä ”välityspalkkion” eli myyntihinnan ja omakustannehinnan erotuksen. Tällä hetkellä se on esim. lainhuutotodistuksen myymisestä 18,00 € - 5,10 € = 12,90 €/kpl.

KTJ:n kiinteistötoimitustuotannon maksuja varten tulee määrätä Vihdin kunnalle tuleva %-osuus KTJ:n tulonjaosta. Kuntien ja Kuntaliiton edustajat sopivat kunnille tulevan osuuden jakamisesta. MML:n yhdyshenkilönä on johtaja Antti Saarikoski MML:n Tietopalveluista.

Sovittiin, että Jarno Mansner, Ari Piirainen ja Matti Holopainen valmistelevat asiaa.

1. 3D-tonttijako ja 3D-tontti

Tuija Helminen esitteli Kuopion ensimmäisen 3D-tonttijaon ja -tontin.

Sovittiin, että pidetään erillinen palaveri, jossa olisi tarkoitus käydä 3D-tonttijakojen ja 3D-tonttien ongelmia tarkemmin läpi.

1. Toimitusasiakirjojen säilytysajat

 Heikki Kaikkonen esitteli MML:n maanmittausarkiston ohjetta.

 Ohje toimitetaan sähköpostilla KTY-ryhmäläisille.

1. Kiinteistökaupan sähköinen allekirjoittaminen kunnassa

Matti Holopainen kertoi, että kiinteistökaupan sähköisen allekirjoittamisen jatkovalmistelun on meneillään. Tavoitteena on ao. allekirjoittaminen kunnan sähköisessä asiointiympäristössä. Sähköisen allekirjoituksen säädöksiä pitäisi selkiyttää ja tarpeen mukaan tarkentaa, jotta mahdollistettaisiin myös kiinteistökauppojen ja maanvuokrasopimusten sähköinen allekirjoitus kuntien asiointiympäristössä, jonka jälkeen välitetään tarvittavat tiedot kirjaamisprosessiin.

1. Muut asiat

Tiedoksi: KR-kuntien arkistoviitettä ei toteuteta KIIMU-projektissa KTY:n 10.9.2020 päätöksen perusteella.

Keskusteltiin kuntien yhdyshenkilölistan julkaisemisesta KTY:n verkkosivuilla. Päätettiin, että listaa ei julkaista.

Seuraava kokous 15.12.2020. klo 13:00.